**Tips 4: Noen nyttige shortcuts i Mac OS!**

Vi som opprinnelig kommer fra Windowsverden, har tatt med oss mange gamle vaner i måten vi bruker Mac-en på. Etterhvert skjønner man at det finnes enklere måter å gjøre ting på enn de gamle og tungvindte fremgangsmåtene. Her er noen smakebiter:

**Sende linker i mail:** Du står i en browser og finner en nyttig webside du ønsker å dele med noen, f.eks sende på mail. Og hva gjør du? Jeg skal vedde på at du gjør omtrent som meg: Du kopierer linken, åpner Mail eller Outlook, oppretter en ny mail og limer inn linken i mailen? Right? Vel, prøv heller denne:  **Metode 1:** Du står med siden oppe i web browseren, trykker Shitft+Cmd+I og du kommer direkte inn i en ny mail og linken er limt inn i tekstområdet. Vola!

**Metode 2:** Dra linken (ta tak i symbolet foran http://) og dra linken rett ned i Mail-ikonet på docken nederst på skjermen. da åpner Mail seg, oppretter en ny mail og limer inn linken i tekstområet.

Denne siste måten kan du også bruke til å dra inn bilder eller tekst inn i andre applikasjoner også. Hvis du står i Finder kan du dra et bilde rett ned i f.eks iPhoto og det blir importert rett inn.

**Sette maskinen i dvale eller slå av skjermen** Hvis du skal forlate maskinen en stund, og ikke vil at skjermen skal stå på, kan du gjøre følgende: **Metode 1:** Trykk på tastene Alt+Cmd+Eject-knappen. Maskinen går i dvale **Metode 2:** Trykk på tastene Shift+crtl+Eject-knappen. Skjermen slår seg av, men maskinen er våken.  Denne metoden er fin hvis du ikke har programmer som kjører jobber som ikke må avbrytes.  Det er en absolutt fordel om du på forhånd har vært inne i Systemvalg og satt opp maskinen til å kreve passord for å låse opp: -Gå til Valg “Sikkerhet” -Klikk på “Generelt” -Huk av for “Krev passord umiddelbart…” Dette gir en god sikring mot an noen går inn på maskinen din i ditt fravær.